লেখক পরিচিতি : শ্রভ্রা নীলাঞ্জনা। একজন সৃষ্টিশীল মানুষ। লেখালেখি তাঁর নেশা। এই নেশা’ই তাঁকে সারাক্ষণ কল্পনার দিগন্তে নিয়ে যায়। ঢাকা বিশ্ববিদ্যালয়ের অধীনে ইতিহাসে অনার্স-মাস্টার্স করলেও বাংলা সাহিত্যে তাঁর ঝোঁক। একজন ভালো লেখকের মাঝে সব সময় প্রেম-ভালোবাসা, দেশ প্রেম, মানব প্রেম, ভাষা প্রেম লুকায়িত থাকে। লেখার মাধ্যমে লেখক এই প্রত্যয়গুলো জাগিয়ে তোলেন। শুভ্রা নীলাঞ্জনা এই সকল গুণের অধিকারি। ২০১৫ সালে একুশে বইমেলায় প্রকাশিত ‘দুঃখ ভাসে জলে’ কাব্য গ্রন্থের মাধ্যমে পাঠক সমাজে ব্যাপকভাবে সমাদৃত হয়েছেন। ২০১৬ সালে ‘জলরঙের অস্পষ্ট আঁচর’ নামে দ্বিতীয় কাব্যগ্রন্থ প্রকাশিত হয় এবং ২০১৭ সাল প্রথম গল্পগ্রন্থ ‘দহন’ প্রকাশিত হয়। এছাড়া বিভিন্ন জাতীয় দৈনিক পত্রিকা ও ম্যাগাজিনে তাঁর লেখা নিয়মিত প্রকাশিত হচ্ছে। লেখালেখির পাশাপাশি তিনি একজন সংগীত শিল্পী। জীবনের স্মৃতিকথন নিয়ে সহজ উপস্থাপন হচ্ছে ‘জীবনের জলছবি’।